title: 2004 m. rugsėjo 27 d. Komisijos direktyva 2004/96/EB, iš dalies keičianti Tarybos direktyvą 76/769/EEB dėl apribojimų pateikti į rinką ir naudoti nikelį praduriamųjų auskarų kotelių sąrankose, siekiant derinti jos I priedą su technikos pažanga(Tekstas svarbus EEE)

text:
28.9.2004

               LT

               Europos Sąjungos oficialusis leidinys

               L 301/51

      KOMISIJOS DIREKTYVA 2004/96/EB
   2004 m. rugsėjo 27 d.
   iš dalies keičianti Tarybos direktyvą 76/769/EEB dėl apribojimų pateikti į rinką ir naudoti nikelį praduriamųjų auskarų kotelių sąrankose, siekiant derinti jos I priedą su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (1), ypač į jos 2a straipsnį,
   kadangi:

               (1)

               Pagal Direktyvą 76/769/EEB su pakeitimais, padarytais Europos Parlamento ir Tarybos Direktyva 94/27/EB (2), nikelis ir jo junginiai neturi būti naudojami tam tikrų praduriamųjų auskarų kotelių sąrankose ir kituose gaminiuose, jei jie neatitinka Direktyvoje 76/769/EEB nustatytų reikalavimų.

               (2)

               Žmonių jautrinimo nikeliu rizika, naudojant praduriamųjų auskarų kotelių sąrankas buvo iš naujo įvertinta darant tikslinį rizikos įvertinimą; rizikos įvertinimas parodė, kad migracijos ribinė vertė praduriamųjų auskarų kotelių sąrankoms tiktų labiau nei kiekio ribinė vertė.

               (3)

               Naujam nikelio išsiskyrimo rodikliui (migracijos ribai) turėtų būti daroma pataisa naudojant daugybos faktorių, apibrėžtą EN 1811, kuris leistų kompensuoti tarplaboratorinius skirtumus ir matavimo netikslumus. Europos Standartizacijos komitetas (CEN) prašomas peržiūrėti EN 1811, visų pirma dėl pataisos faktoriaus ir parengti naują standarto redakciją be pataisos faktoriaus arba su mažesniu pataisos faktoriumi, jei tinka.

               (4)

               Rizikos įvertinimas buvo perduotas Toksiškumo, ekotoksiškumo ir aplinkos moksliniam komitetui (CSTEE) ekspertizei padaryti, ir CSTEE patvirtino, kad rizika sukelti jautrinimą būtų mažesnė, jei vietoj nikelio kiekio ribinės vertės būtų naudojama nikelio migracijos ribinė vertė.

               (5)

               Šios direktyvos nuostatose atsižvelgiama į dabartinį žinių, mokslo ir technikos lygį.

               (6)

               Ši direktyva turėtų būti taikoma nepažeidžiant Bendrijos teisės aktų, nustatančių mažiausius darbuotojų apsaugos reikalavimus, visų pirma, 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatai gerinti (3), ir 2004 m. balandžio 29 d. Europos Parlamento ir Tarybos direktyvos 2004/37/EB dėl darbuotojų apsaugos nuo rizikos veiksnių, susijusių su kancerogenų arba mutagenų poveikiu darbe (šeštoji atskiroji direktyva kaip apibrėžta Direktyvos 89/391/EEB 16 straipsnio 1 dalyje) (4).

               (7)

               Šioje direktyvoje numatytos priemonės atitinka Komiteto dėl direktyvų derinimo su technikos pažanga, siekiant panaikinti technines kliūtis prekybai pavojingomis medžiagomis ir preparatais, nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/769/EEB priedas iš dalies keičiamas, kaip nustatyta šios direktyvos priede.
   2 straipsnis
   1.   Valstybės narės ne vėliau kaip iki 2005 m. rugpjūčio 1 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.
   Jos šias nuostatas taiko nuo 2005 m. rugsėjo 1 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2004 m. rugsėjo 27 d.

            Komisijos vardu

         Olli REHN

            Komisijos narys

      (1)  OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 2004/21/EB (OL L 57, 2004 2 25, p. 4).

      (2)  OL L 188, 1994 7 22, p. 1.

      (3)  OL L 183, 1989 6 29, p. 1. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

      (4)  OL L 158, 2004 4 30, p. 50.

      PRIEDAS
      Direktyvos 76/769/EEB I priedo 28 punkto, Nikelis, antrosios skilties 1 punktas keičiamas šiuo tekstu:

                     „1.

                     visuose auskarų koteliuose, įstatytuose į pradurtas ausis ir kitas pradurtas žmogaus kūno vietas, išskyrus tuos atvejus, kai nikelio išsiskyrimo iš tokių auskarų kotelių sąrankų greitis yra mažesnis kaip 0,2 μg/cm2/savaitę (migracijos ribinė vertė);“


title: 2010 m. liepos 7 d. Europos Parlamento ir Tarybos direktyva 2010/41/ES dėl vienodo požiūrio į savarankiškai dirbančius vyrus ir moteris principo taikymo, kuria panaikinama Tarybos direktyva 86/613/EEB

text:
15.7.2010

               LT

               Europos Sąjungos oficialusis leidinys

               L 180/1

         EUROPOS PARLAMENTO IR TARYBOS DIREKTYVA 2010/41/ES
   2010 m. liepos 7 d.
   dėl vienodo požiūrio į savarankiškai dirbančius vyrus ir moteris principo taikymo, kuria panaikinama Tarybos direktyva 86/613/EEB
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 157 straipsnio 3 dalį,
   atsižvelgdami į Europos Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:

               (1)

               1986 m. gruodžio 11 d. Tarybos direktyva 86/613/EEB dėl vienodo požiūrio į vyrus ir moteris, kurie verčiasi savarankiška darbo veikla, įskaitant žemės ūkyje, principo taikymo ir dėl savarankiškai dirbančių moterų apsaugos nėštumo ir motinystės metu (3) užtikrinama, kad valstybėse narėse būtų taikomas vienodo požiūrio į vyrus ir moteris, kurie dirba savarankiškai arba padeda savarankiškai dirbantiems asmenims, principas. Savarankiškai dirbančių asmenų ir savarankiškai dirbančių asmenų sutuoktinių atžvilgiu Direktyva 86/613/EEB nebuvo labai veiksminga ir jos taikymo sritis turėtų būti peržiūrėta, nes diskriminacijos dėl lyties ir priekabiavimo atvejų pasitaiko ne tik tarp nuolatinį atlyginimą gaunančių darbuotojų, bet ir kitose srityse. Siekiant aiškumo ši direktyva turėtų pakeisti Direktyvą 86/613/EEB.

               (2)

               Siekdama gerinti lyčių lygybės valdymą Komisija 2006 m. kovo 1 d. komunikate „Moterų ir vyrų lygybės gairės“ paskelbė persvarstysianti galiojančius Sąjungos teisės aktus dėl lyčių lygybės, kurie nebuvo įtraukti į dokumentų, kurie 2005 m. turi būti išdėstyti nauja redakcija, sąrašą ir, jei būtina, juos papildys, atnaujins arba išdėstys nauja redakcija. Direktyva 86/613/EEB į šį sąrašą įtraukta nebuvo.

               (3)

               Taryba 2007 m. gruodžio 5 ir 6 d. išvadose „Moterų ir vyrų subalansuotas vaidmuo užimtumo, augimo ir socialinės sanglaudos srityje“ paragino Komisiją apsvarstyti būtinybę prireikus peržiūrėti Direktyvą 86/613/EEB, kad būtų apsaugotos savarankiškai dirbančių asmenų ir jiems padedančių sutuoktinių teisės, susijusios su motinyste ir tėvyste.

               (4)

               Europos Parlamentas nuolat ragino Komisiją peržiūrėti Direktyvą 86/613/EEB, visų pirma, kad būtų sustiprinta savarankiškai dirbančių moterų apsauga motinystės metu ir pagerėtų savarankiškai dirbančių asmenų sutuoktinių padėtis.

               (5)

               Europos Parlamentas jau išreiškė savo poziciją šioje srityje 1997 m. vasario 21 d. rezoliucijoje dėl savarankiška veikla užsiimantiems asmenims padedančių sutuoktinių (4).

               (6)

               Komisija 2008 m. liepos 2 d. komunikate „Atnaujinta socialinė darbotvarkė. Galimybės, prieinamumas ir solidarumas XXI a. Europoje“ patvirtino poreikį imtis veiksmų mažinti lyčių nelygybę verslininkystės srityje bei gerinti darbo ir asmeninio gyvenimo suderinamumą.

               (7)

               Šiuo metu galioja daug su vienodo požiūrio principo įgyvendinimu susijusių teisės aktų, taikomų savarankiško darbo srityje, visų pirma – 1978 m. gruodžio 19 d. Tarybos direktyva 79/7/EEB dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje (5) bei 2006 m. liepos 5 d. Europos Parlamento ir Tarybos direktyva 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (6). Todėl ši direktyva neturėtų būti taikoma srityse, kuriose jau taikomos kitos direktyvos.

               (8)

               Šia direktyva nedaromas poveikis valstybių narių teisei organizuoti savo socialinės apsaugos sistemas. Valstybių narių išimtinė kompetencija organizuoti savo socialinės apsaugos sistemas apima, inter alia, sprendimus dėl tokių sistemų ir susijusių institucijų kūrimo, finansavimo bei valdymo ir sprendimus dėl išmokų pobūdžio ir jų mokėjimo būdų, įmokų dydžio ir galimybės naudotis sistema suteikimo sąlygų.

               (9)

               Direktyva turėtų būti taikoma savarankiškai dirbantiems asmenims ir jų sutuoktiniams ar jų sugyventiniams, jei jie pripažįstami pagal nacionalinę teisę, ir ta apimtimi, kuria jie taip pripažįstami, kai jie nacionalinėje teisėje nustatytomis sąlygomis nuolat dalyvauja verslo veikloje. Siekiant pagerinti šių savarankiškai dirbančių asmenų sutuoktinių ir sugyventinių, jei jie pripažįstami pagal nacionalinę teisę, ir ta apimtimi, kuria jie taip pripažįstami, padėtį, jų darbas turėtų būti pripažįstamas.

               (10)

               Ši direktyva neturėtų būti taikoma tose srityse, kurioms taikomos kitos vienodo požiūrio į vyrus ir moteris principo įgyvendinimo direktyvos, ypač 2004 m. gruodžio 13 d. Tarybos direktyva 2004/113/EB, įgyvendinanti vienodo požiūrio į moteris ir vyrus principą dėl galimybės naudotis prekėmis bei paslaugomis ir prekių tiekimo bei paslaugų teikimo (7), inter alia, Direktyvos 2004/113/EB 5 straipsnis dėl draudimo ir susijusių finansinių paslaugų ir toliau taikomas.

               (11)

               Siekiant išvengti diskriminavimo dėl lyties, ši direktyva turėtų būti taikoma tiek tiesioginio, tiek netiesioginio diskriminavimo atvejais. Priekabiavimas ir seksualinis priekabiavimas turėtų būti laikomi diskriminavimu, taigi ir draudžiami.

               (12)

               Ši direktyva neturėtų turėti poveikio nacionalinėje teisėje apibrėžtoms teisėms ir pareigoms, susijusioms su santuokine ar šeimine padėtimi.

               (13)

               Vienodo požiūrio principas turėtų būti taikomas šios direktyvos taikymo sričiai priklausantiems savarankiškai dirbančių asmenų ir trečiųjų šalių santykiams, o ne savarankiškai dirbančių asmenų ir jų sutuoktinių ar sugyventinių santykiams.

               (14)

               Vienodo požiūrio principo taikymas savarankiško darbo srityje reiškia, kad neturi būti diskriminacijos dėl lyties, pavyzdžiui, susijusios su įmonių steigimu, įrengimu ar plėtra arba bet kokios kitos savarankiškos veiklos pradėjimu ar plėtra.

               (15)

               Valstybės narės pagal Sutarties dėl Europos Sąjungos veikimo 157 straipsnio 4 dalį gali toliau taikyti arba tvirtinti priemones, kuriomis būtų suteikiama tam tikrų pranašumų, kad nepakankamai atstovaujamai lyčiai būtų lengviau verstis savarankiško darbo veikla arba kad būtų užkirstas kelias profesinės veiklos sunkumams ar už juos būtų kompensuojama. Iš esmės priemonės, pavyzdžiui, pozityvūs veiksmai siekiant praktiškai užtikrinti lyčių lygybę, neturėtų būti laikomos vienodo požiūrio į vyrus ir moteris teisinio principo pažeidimu.

               (16)

               Būtina užtikrinti, kad bendrovės, kurią kartu steigia sutuoktiniai arba sugyventiniai, jei jie pripažįstami pagal nacionalinę teisę, ir ta apimtimi, kuria jie taip pripažįstami, steigimui nebūtų taikomos griežtesnės sąlygos nei tos, kurios taikomos kitų asmenų bendrovės steigimui.

               (17)

               Galimybę naudotis socialinės apsaugos sistema turinčių savarankiškai dirbančių asmenų sutuoktiniams ar sugyventiniams, jei jie pripažįstami pagal nacionalinę teisę, ir ta apimtimi, kuria jie taip pripažįstami, taip pat turėtų būti suteikta teisė naudotis socialinės apsaugos sistema, atsižvelgiant į jų dalyvavimą šeimos verslo veikloje. Iš valstybių narių turėtų būti reikalaujama imtis būtinų priemonių šiai socialinei apsaugai organizuoti pagal nacionalinę teisę. Visų pirma valstybės narės turi nuspręsti, ar ši socialinė apsauga turėtų būti įgyvendinama privaloma ar savanoriška tvarka. Valstybės narės gali nustatyti, kad ši socialinė apsauga gali būti proporcinga dalyvavimui savarankiškai dirbančio asmens veikloje ir (arba) įmokos dydžiui.

               (18)

               Dėl ekonominio ir fizinio nėščių savarankiškai dirbančių moterų ir savarankiškai dirbančių asmenų nėščių sutuoktinių bei nėščių sugyventinių, jei jos pripažįstamos pagal nacionalinę teisę, ir ta apimtimi, kuria jos pripažįstamos, pažeidžiamumo būtina, kad joms būtų suteikta teisė į motinystės išmokas. Tokių išmokų skyrimo tvarkos nustatymas, įskaitant įmokų dydžio ir visos pašalpų bei išmokų mokėjimo tvarkos nustatymą, toliau priklauso valstybių narių kompetencijai, tačiau jos privalo laikytis būtiniausių šia direktyva nustatytų reikalavimų. Visų pirma valstybės narės gali nustatyti, kuriuo laikotarpiu prieš ir (arba) po gimdymo suteikiama teisė į motinystės išmokas.

               (19)

               Laikotarpis, kuriuo savarankiškai dirbančioms moterims ir savarankiškai dirbančių asmenų sutuoktinėms ar sugyventinėms, jei jos pripažįstamos pagal nacionalinę teisę, ir ta apimtimi, kuria jos pripažįstamos, užtikrinamos motinystės išmokos, yra panašus į Sąjungos lygiu galiojančią darbuotojų motinystės atostogų trukmę. Jei Sąjungos lygiu bus keičiama darbuotojų motinystės atostogų trukmė, Komisija turėtų Europos Parlamentui ir Tarybai pateikti ataskaitą, kurioje įvertinama, ar reikėtų keisti ir laikotarpį, kuriuo 2 straipsnyje nurodytoms savarankiškai dirbančioms moterims ir sutuoktinėms bei sugyventinėms skiriamos motinystės išmokos.

               (20)

               Siekiant, kad būtų atsižvelgta į savarankiškos veiklos ypatumus, savarankiškai dirbančioms moterims ir savarankiškai dirbančių asmenų sutuoktinėms ar sugyventinėms, jei jos pripažįstamos pagal nacionalinę teisę, ir ta apimtimi, kuria jos pripažįstamos, turėtų būti suteikta galimybė naudotis teikiamomis laikino pavadavimo paslaugomis, sudarančiomis galimybę sustabdyti profesinę veiklą dėl nėštumo ar motinystės, arba visomis nacionalinėmis socialinėmis paslaugomis. Galimybė naudotis tomis paslaugomis gali būti alternatyva motinystės pašalpai arba sudaryti jos dalį.

               (21)

               Asmenims, patyrusiems diskriminaciją dėl lyties, turėtų būti suteikiamos tinkamos teisinės apsaugos priemonės. Siekiant garantuoti veiksmingesnę apsaugą, asociacijoms, organizacijoms ir kitiems teisės subjektams turėtų būti suteikta teisė dalyvauti teismo procesuose kaip nukentėjusio asmens atstovams arba kaip jo rėmėjams, kaip tai nustato valstybės narės, nepažeidžiant nacionalinių teismo proceso taisyklių, kuriomis reglamentuojamas atstovavimas ir gynyba teismuose.

               (22)

               Savarankiškai dirbančių asmenų ir jų sutuoktinių bei sugyventinių, jei jie pripažįstami pagal nacionalinę teisę, ir ta apimtimi, kuria jie taip pripažįstami, apsauga nuo diskriminacijos dėl lyties turėtų būti stiprinama užtikrinant, kad kiekvienoje valstybėje narėje būtų įstaiga ar įstaigos, kompetentingos analizuoti susijusias problemas, ieškoti galimų sprendimų ir teikti praktinę pagalbą nukentėjusiems asmenims. Tai gali būti ta pati įstaiga arba įstaigos, kurios nacionaliniu lygiu atsakingos už vienodo požiūrio principo įgyvendinimą.

               (23)

               Šia direktyva nustatomi būtiniausi reikalavimai, tokiu būdu suteikiant valstybėms narėms galimybę nustatyti arba taikyti palankesnes nuostatas.

               (24)

               Kadangi veiksmo, kurio reikia imtis, tikslo, t. y. užtikrinti bendrą aukštą apsaugos nuo diskriminacijos lygį visose valstybėse narėse, valstybės narės negali deramai pasiekti ir kadangi to tikslo būtų geriau siekti Sąjungos lygiu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytam tikslui pasiekti,

         PRIĖMĖ ŠIĄ DIREKTYVĄ:
   1 straipsnis
   Dalykas
   1.   Šia direktyva nustatomi vienodo požiūrio į savarankiškai dirbančius arba į savarankiškai dirbantiems asmenims padedančius vyrus ir moteris principo įgyvendinimo valstybėse narėse, kiek tai susiję su direktyvose 2006/54/EB ir 79/7/EEB nereglamentuojamais aspektais, pagrindai.
   2.   Vienodo požiūrio į moteris ir vyrus principas dėl galimybės naudotis prekėmis bei paslaugomis ir prekių tiekimo bei paslaugų teikimo ir toliau įgyvendinamas pagal Direktyvą 2004/113/EB.
   2 straipsnis
   Taikymo sritis
   Ši direktyva taikoma:

               a)

               savarankiškai dirbantiems asmenims, t. y. visiems asmenims, nacionalinės teisės nustatytomis sąlygomis besiverčiantiems savarankiška veikla, už kurią jie gauna atlygį;

               b)

               savarankiškai dirbančių asmenų sutuoktiniams ar sugyventiniams, jei jie pripažįstami pagal nacionalinę teisę, ir ta apimtimi, kuria jie taip pripažįstami, kurie nėra jų darbuotojai ar verslo partneriai, tais atvejais, kai jie nacionalinėje teisėje nustatytomis sąlygomis nuolat dalyvauja savarankiškai dirbančio asmens veikloje ir atlieka tas pačias ar papildomas užduotis.

         3 straipsnis
   Terminų apibrėžtys
   Šioje direktyvoje vartojamų terminų apibrėžtys:
   a)   tiesioginė diskriminacija– kai dėl lyties vienam asmeniui sudaromos mažiau palankios sąlygos palyginti su sąlygomis, kurios panašioje situacijoje yra, buvo ar būtų sudarytos kitam asmeniui;
   b)   netiesioginė diskriminacija– kai dėl akivaizdžiai neutralios nuostatos, kriterijaus ar praktikos vienos lyties asmenys atsidurtų tam tikroje prastesnėje padėtyje nei kitos lyties asmenys, išskyrus atvejus, kai tą nuostatą, kriterijų ar praktiką objektyviai pateisina teisėtas tikslas, o to tikslo siekiama tinkamomis ir būtinomis priemonėmis;
   c)   priekabiavimas– kai nepageidaujamu elgesiu, susijusiu su asmens lytimi, siekiama pakenkti arba pakenkiama to asmens orumui ir siekiama sukurti arba sukuriama bauginanti, priešiška, menkinanti, žeminanti ar užgauli aplinka;
   d)   seksualinis priekabiavimas– kai bet kokiu nepageidaujamu žodiniu, nežodiniu ar fiziniu seksualinio pobūdžio elgesiu siekiama pakenkti arba pakenkiama asmens orumui, visų pirma kai sukuriama bauginanti, priešiška, menkinanti, žeminanti ar užgauli aplinka.
   4 straipsnis
   Vienodo požiūrio principas
   1.   Vienodo požiūrio principas reiškia, kad neturi būti jokios tiesioginės ar netiesioginės diskriminacijos dėl lyties viešajame ar privačiajame sektoriuose, pavyzdžiui, susijusios su įmonių steigimu, įrengimu ar plėtra arba su kitos savarankiškos veiklos pradėjimu ar plėtra.
   2.   Srityse, kurioms taikoma 1 dalis, priekabiavimas ir seksualinis priekabiavimas yra laikomi diskriminacija dėl lyties ir dėl to yra draudžiami. Kai asmuo atmeta tokį elgesį arba paklūsta jam, tai negali būti pagrindas priimti sprendimą, turintį įtakos tam asmeniui.
   3.   Srityse, kurioms taikoma 1 dalis, nurodymas diskriminuoti asmenis dėl lyties laikomas diskriminacija.
   5 straipsnis
   Pozityvūs veiksmai
   Pagal Sutarties dėl Europos Sąjungos veikimo 157 straipsnio 4 dalį, siekdamos praktiškai užtikrinti visapusišką vyrų ir moterų lygybę profesiniame gyvenime, valstybės narės gali toliau taikyti arba patvirtinti priemones, kurių tikslas, pavyzdžiui, yra skatinti moterų verslumo iniciatyvas.
   6 straipsnis
   Bendrovės steigimas
   Nedarydamos poveikio tam tikroms sąlygoms, vienodai taikomoms vyrams ir moterims, ketinantiems verstis tam tikra veikla, valstybės narės imasi priemonių, būtinų užtikrinti, kad bendrovės, kurią kartu steigia sutuoktiniai arba sugyventiniai, jei jie pripažįstami pagal nacionalinę teisę, ir ta apimtimi, kuria jie taip pripažįstami, steigimui nebūtų taikomos griežtesnės sąlygos nei tos, kurios taikomos kitų asmenų bendrovės steigimui.
   7 straipsnis
   Socialinė apsauga
   1.   Jei valstybėje narėje yra savarankiškai dirbantiems asmenims skirta socialinės apsaugos sistema, ta valstybė narė imasi reikiamų priemonių užtikrinti, kad 2 straipsnio b punkte nurodyti sutuoktiniai ir sugyventiniai galėtų naudotis socialine apsauga pagal nacionalinę teisę.
   2.   Valstybės narės gali nuspręsti, ar 1 dalyje nurodyta socialinė apsauga įgyvendinama privaloma ar savanoriška tvarka.
   8 straipsnis
   Motinystės išmokos
   1.   Valstybės narės imasi reikiamų priemonių užtikrinti, kad 2 straipsnyje nurodytoms savarankiškai dirbančioms moterims ir sutuoktinėms bei sugyventinėms pagal nacionalinę teisę galėtų būti suteikta pakankama motinystės pašalpa, kad jos galėtų ne mažiau kaip 14 savaičių sustabdyti profesinę veiklą dėl nėštumo ar motinystės.
   2.   Valstybės narės gali nuspręsti, ar 1 dalyje nurodyta motinystės pašalpa skiriama privaloma ar savanoriška tvarka.
   3.   1 dalyje nurodyta pašalpa yra laikoma pakankama, jei ja užtikrinamos pajamos, ne mažesnės už:

               a)

               pašalpą, kurią atitinkamas asmuo gautų jo veiklai nutrūkus dėl su sveikata susijusių priežasčių; ir (arba)

               b)

               vidutines pajamas ar pelną, negautus palyginti su prieš tai buvusiu tokios pat trukmės laikotarpiu, laikantis pagal nacionalinę teisę nustatytos viršutinės ribos; ir (arba)

               c)

               kitą pagal nacionalinę teisę skiriamą su šeima susijusią pašalpą, laikantis pagal nacionalinę teisę nustatytos viršutinės ribos.

         4.   Valstybės narės imasi reikiamų priemonių užtikrinti, kad 2 straipsnyje nurodytoms savarankiškai dirbančioms moterims ir sutuoktinėms bei sugyventinėms būtų prieinamos laikino pavadavimo paslaugos ar nacionalinės socialinės paslaugos. Valstybės narės gali nustatyti, kad galimybė gauti tas paslaugas yra šio straipsnio 1 dalyje nurodytos pašalpos alternatyva arba jos dalis.
   9 straipsnis
   Teisių gynimas
   1.   Valstybės narės užtikrina, kad siekiant vykdyti įpareigojimus pagal šią direktyvą visiems asmenims, manantiems, kad jie patyrė nuostolių ar žalos dėl vienodo požiūrio principo netaikymo jų atžvilgiu, net pasibaigus tariamai diskriminuojantiems santykiams, būtų prieinamos teisminės arba administracinės procedūros, įskaitant (kai valstybės narės mano, kad tai tinkama) taikinimo procedūras.
   2.   Valstybės narės užtikrina, kad asociacijos, organizacijos ir kiti teisės subjektai, kurie remiantis jų nacionalinėje teisėje nustatytais kriterijais yra teisėtai suinteresuoti užtikrinti šios direktyvos laikymąsi, galėtų nukentėjusio asmens vardu arba jį remdami, gavę to asmens sutikimą, dalyvauti visose teisminėse arba administracinėse procedūrose šioje direktyvoje nustatytiems įpareigojimams įgyvendinti.
   3.   1 ir 2 dalys neturi poveikio nacionalinėms taisyklėms, kuriomis nustatomi terminai, per kuriuos turi būti pateikti ieškiniai, susiję su vienodo požiūrio principu.
   10 straipsnis
   Kompensavimas arba žalos atlyginimas
   Valstybės narės savo nacionalinėse teisinėse sistemose nustato tokias priemones, kurios būtinos nuostoliams arba žalai, kurią dėl diskriminacijos dėl lyties patyrė asmuo, realiai ir veiksmingai kompensuoti ar atlyginti (kaip nustato valstybės narės), o kompensacija ar atlyginimas turi būti atgrasantys ir proporcingi patirtiems nuostoliams ar padarytai žalai. Toks kompensavimas ar žalos atlyginimas nėra ribojamas iš anksto nustatant didžiausią sumos ribą.
   11 straipsnis
   Lygybės įstaigos
   1.   Valstybės narės imasi būtinų priemonių siekdamos užtikrinti, kad pagal Direktyvos 2006/54/EB 20 straipsnį paskirta įstaiga arba įstaigos taip pat būtų kompetentingos skatinti, analizuoti, stebėti ir remti vienodą požiūrį į visus asmenis, kuriems taikoma ši direktyva, nediskriminuojant dėl lyties.
   2.   Valstybės narės užtikrina, kad 1 dalyje nurodytos įstaigos, be kitų, įgyvendintų šiuos uždavinius:

               a)

               nedarydamos poveikio nukentėjusių asmenų ir 9 straipsnio 2 dalyje nurodytų asociacijų, organizacijų ir kitų teisės subjektų teisėms, teiktų nepriklausomą pagalbą diskriminacijos aukoms nagrinėdamos jų skundus dėl diskriminacijos;

               b)

               atliktų nepriklausomus tyrimus dėl diskriminacijos;

               c)

               skelbtų nepriklausomas ataskaitas ir teiktų rekomendacijas visais su tokia diskriminacija susijusiais klausimais;

               d)

               atitinkamu lygiu keistųsi turima informacija su atitinkamomis Europos įstaigomis, pvz., Europos lyčių lygybės institutu.

         12 straipsnis
   Lyčių aspekto integravimas
   Valstybės narės, rengdamos ir įgyvendindamos įstatymus ir kitus teisės aktus, politiką ir veiklą šioje direktyvoje nurodytose srityse, skiria ypatingą dėmesį vyrų ir moterų lygybės tikslui.
   13 straipsnis
   Informacijos platinimas
   Valstybės narės užtikrina, kad visoje jų teritorijoje suinteresuotiems asmenims atitinkamomis priemonėmis būtų pranešta apie nuostatas, priimtas pagal šią direktyvą, ir jau galiojančias susijusias nuostatas.
   14 straipsnis
   Apsaugos lygis
   Valstybės narės gali nustatyti arba toliau taikyti nuostatas, kurios būtų palankesnės nei šios direktyvos nuostatos, siekiant užtikrinti vienodo požiūrio į vyrus ir moteris principą.
   Šios direktyvos įgyvendinimas jokiomis aplinkybėmis nesuteikia pagrindo apsaugos nuo diskriminacijos lygiui, kurį valstybės narės jau užtikrina šioje direktyvoje aptariamose srityse, sumažinti.
   15 straipsnis
   Ataskaitos
   1.   Valstybės narės perduoda Komisijai visą turimą informaciją apie šios direktyvos taikymą ne vėliau kaip 2015 m. rugpjūčio 5 d.
   Komisija parengia suvestinę ataskaitą ir pateikia ją Europos Parlamentui ir Tarybai ne vėliau kaip 2016 m. rugpjūčio 5 d. Toje ataskaitoje turėtų būti atsižvelgta į visus teisės aktų, susijusių su darbuotojų motinystės atostogų trukme, pakeitimus. Jei reikia, kartu su ta ataskaita pateikiami pasiūlymai dėl šios direktyvos pakeitimo.
   2.   Komisijos ataskaitoje atsižvelgiama į suinteresuotųjų subjektų nuomonę.
   16 straipsnis
   Įgyvendinimas
   1.   Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti ne vėliau kaip 2012 m. rugpjūčio 5 d. Jos nedelsdamos pateikia Komisijai tų nuostatų tekstus.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Kai tai būtina siekiant atsižvelgti į tam tikrus sunkumus, valstybėms narėms prireikus gali būti suteiktas papildomas dvejų metų laikotarpis iki 2014 m. rugpjūčio 5 d. 7 straipsniui įgyvendinti ir 8 straipsniui dėl 2 straipsnio b punkte nurodytų moterų sutuoktinių ir sugyventinių įgyvendinti.
   3.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   17 straipsnis
   Panaikinimas
   Direktyva 86/613/EEB panaikinama nuo 2012 m. rugpjūčio 5 d.
   Nuorodos į panaikintą direktyvą laikomos nuorodomis į šią direktyvą.
   18 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   19 straipsnis
   Adresatai
   Ši direktyva skirta valstybėms narėms.

      Priimta Strasbūre 2010 m. liepos 7 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         O. CHASTEL

      (1)  OL C 228, 2009 9 22, p. 107.

      (2)  2009 m. gegužės 6 d. Europos Parlamento pozicija (dar nepaskelbta Oficialiajame leidinyje), 2010 m. kovo 8 d. Tarybos pozicija, priimta per pirmąjį svarstymą (OL C 123 E, 2010 5 12, p. 5), 2010 m. gegužės 18 d. Europos Parlamento pozicija.

      (3)  OL L 359, 1986 12 19, p. 56.

      (4)  OL C 85, 1997 3 17, p. 186.

      (5)  OL L 6, 1979 1 10, p. 24.

      (6)  OL L 204, 2006 7 26, p. 23.

      (7)  OL L 373, 2004 12 21, p. 37.


title: 1987 m. birželio 18 d. Tarybos direktyva dėl grynaveislių veislinių galvijų pripažinimo tinkamais veisimui

text:
Svarbus teisinis pranešimas

|

31987L0328

Oficialusis leidinys L 167 , 26/06/1987 p. 0054 - 0055 specialusis leidimas suomių kalba: skyrius 3 tomas 23 p. 0208  specialusis leidimas švedų kalba: skyrius 3 tomas 23 p. 0208

		Tarybos direktyva1987 m. birželio 18 d.dėl grynaveislių veislinių galvijų pripažinimo tinkamais veisimui(87/328/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1977 m. liepos 25 d. Direktyvą 77/504/EEB dėl grynaveislių veislinių galvijų [1] su paskutiniais pakeitimais, padarytais Reglamentu (EEB) Nr. 3768/85 [2], ypač į jos 3 straipsnį,atsižvelgdama į Komisijos pasiūlymą,kadangi Direktyva 77/504/EEB buvo siekiama laipsniškai liberalizuoti Bendrijos vidaus prekybą grynaveisliais veisliniais galvijais; kadangi dėl to būtina papildomai suderinti tokių galvijų ir jų spermos pripažinimą tinkamais veisimui;kadangi dėl to būtina neleisti, kad nacionalinės nuostatos dėl grynaveislių veislinių galvijų bei jų spermos pripažinimo tinkamais veisimui draustų, ribotų arba trukdytų Bendrijos vidaus prekybą, kiek tai susiję tiek su kergimu, tiek su dirbtiniu sėklinimu;kadangi grynaveislių galvijų patelių naudojimui veisimui neturi būti taikomi jokie draudimai, apribojimai arba trukdymai;kadangi dirbtinis sėklinimas yra svarbus būdas panaudoti kuo daugiau pačių geriausių reproduktorių ir taip pagerinti galvijų rūšis; tačiau kadangi tai atliekant turi būti vengiama pabloginti genetines savybes, ypač vyriškosios giminės reproduktorių, kurie privalo turėti visas savo genetinės vertės garantijas bei neturėti paveldimų trūkumų;kadangi būtina skirti grynaveislių bulių ir jų spermos, kurie buvo patikrinti visais oficialiai pripažintais tyrimų metodais tai veislei valstybėje narėje, pripažinimą naudoti dirbtiniam sėklinimui ir bulių bei jų spermos pripažinimą leisti naudoti tik tyrimams atlikti;kadangi naudinga nustatyti tvarką, pagal kurią visų pirma būtų sprendžiami klausimai, kylantys vertinant tyrimų rezultatus;kadangi nuostata, jog sperma turi būti gaunama iš oficialiai pripažintų centrų, atsakingų už dirbtinį sėklinimą, gali užtikrinti, kad bus pasiektas norimas tikslas;kadangi pageidautina, kad grynaveisliai buliai ir jų sperma būtų identifikuojami pagal kraujo grupę arba taikant kokius nors kitus tinkamus metodus;kadangi naudinga numatyti, kad bus paskirtos tam tikros institucijos, bendradarbiaujančios derinant tyrimų metodus ir vertinant rezultatus;kadangi atsižvelgiant į dabartines ypatingas sąlygas Ispanijoje ir Portugalijoje, būtina numatyti papildomą laiką šios direktyvos įgyvendinimui,PRIĖMĖ ŠIĄ DIREKTYVĄ:1 straipsnisValstybės narės užtikrina, kad, nepažeidžiant gyvulių sveikatos taisyklių, nebūtų draudžiamas, ribojamas arba kitaip trukdomas grynaveislių galvijų patelių pripažinimas tinkamomis veisimui ir grynaveislių bulių pripažinimas tinkamais kergimui.2 straipsnis1. Valstybė narė negali drausti, riboti arba trukdyti:- leisti naudoti grynaveislius bulius oficialiam tyrimui arba panaudoti jų spermą tokiais kiekiais, kokie reikalingi, kad pripažintos organizacijos arba asociacijos galėtų atlikti šiuos oficialius tyrimus,- leisti naudoti grynaveislius bulius dirbtiniam sėklinimui jos teritorijoje arba naudoti jų spermą, kai tuos bulius valstybė narė pripažįsta tinkamais dirbtiniam sėklinimui remdamasi tyrimais, atliktais vadovaujantis Sprendimo 86/130/EEB [3] nuostatomis.2. Jei įgyvendinant šias nuostatas kiltų ginčų, ypač dėl tyrimo rezultatų aiškinimo, operatoriams suteikiama teisė gauti eksperto nuomonę.Atsižvelgiant į eksperto nuomonę, valstybės narės prašymu Direktyvos 77/504/EEB 8 straipsnyje nustatyta tvarka gali būti patvirtintos atitinkamos priemonės.3. Bendrosios šio straipsnio 2 dalies įgyvendinimo taisyklės priimamos Direktyvos 77/504/EEB 8 straipsnyje nustatyta tvarka.3 straipsnisValstybės narės užtikrina, kad 2 straipsnyje nurodytų grynaveislių bulių panaudojimas ir jų sperma būtų identifikuojama pagal kraujo grupės tyrimą arba pagal kurį nors kitą tinkamą metodą, patvirtintą Direktyvos 77/504/EEB 8 straipsnyje nurodyta tvarka.4 straipsnisValstybės narės užtikrina, kad 2 straipsnyje nurodyta sperma, skirta Bendrijos vidaus prekybai, būtų gaunama, apdorojama ir saugoma oficialiai pripažintame dirbtinio sėklinimo centre.5 straipsnisTaryba, remdamasi Komisijos pasiūlymu, kvalifikuota balsų dauguma paskiria vieną arba kelis informacijos centrus, atsakingus už bendradarbiavimą derinant tyrimų metodus ir vertinant jų rezultatus.6 straipsnisValstybės narės priima įstatymus ir kitus teisės aktus, kurie, įsigalioję iki 1989 m. sausio 1 d., įgyvendina šią direktyvą. Apie tai jos nedelsdamos praneša Komisijai.Tačiau Ispanijos Karalystei bei Portugalijos Respublikai skiriamas papildomas trejų metų laikotarpis šiai direktyvai įgyvendinti.7 straipsnisŠi direktyva skirta valstybėms narėms.Priimta Liuksemburge, 1987 m. birželio 18 d.Tarybos varduPirmininkasP. De Keersmaeker[1] OL L 206, 1977 8 12, p. 8.[2] OL L 362, 1985 12 31, p. 8.[3] OL L 101, 1986 4 17, p. 37.--------------------------------------------------


title: 2006/137/EC 2006 m. gruodžio 18 d. Europos Parlamento ir Tarybos Direktyva, iš dalies keičianti Direktyvą 2006/87/EB, nustatančią techninius reikalavimus vidaus vandenų kelių laivams

text:
30.12.2006

               LT

               Europos Sąjungos oficialusis leidinys

               L 389/261

      EUROPOS PARLAMENTO IR TARYBOS DIREKTYVA

   2006 m. gruodžio 18 d.
   iš dalies keičianti Direktyvą 2006/87/EB, nustatančią techninius reikalavimus vidaus vandenų kelių laivams
   (2006/137/EC)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 71 straipsnio 1 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę,
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (1),
   kadangi:

               (1)

               Direktyva 2006/87/EB (2) yra nustatomos suderintos sąlygos visų Bendrijos vidaus vandenų kelių laivų techniniams sertifikatams gauti.

               (2)

               Direktyvos 2006/87/EB prieduose nurodytuose techniniuose reikalavimuose pateikiamos pagrindinės nuostatos, nurodytos 2004 m. valstybių narių ir Laivybos Reino upe centrinės komisijos (CCNR) patvirtintoje Reglamento dėl Reino upe plaukiojančių laivų tikrinimo redakcijoje. Sąlygos ir techniniai reikalavimai vidaus vandenų kelių laivų techniniams sertifikatams gauti pagal peržiūrėtos Konvencijos dėl laivybos Reino upe 22 straipsnį yra nuolatos atnaujinami ir yra pripažįstama, kad jie atspindi techninę pažangą.

               (3)

               Siekiant išvengti konkurencijos iškraipymo ir nevienodo saugos lygio, bei siekiant suderinimo Europos lygmeniu tikslinga nustatyti vienodus techninius reikalavimus visame Bendrijos vidaus vandenų tinkle ir vėliau juos nuolatos atnaujinti, kad išliktų jų vienodumas.

               (4)

               Direktyva 2006/87/EB Komisijai suteikia teisę priderinti tuos techninius reikalavimus, atsižvelgiant į techninę pažangą ir dėl kitų tarptautinių organizacijų, ypač CCNR, darbo rezultatų atsirandančius pokyčius.

               (5)

               Siekiant užtikrinti, kad laivybai Reino upe pripažįstamo Bendrijos vidaus vandenų laivybos sertifikato išdavimui būtini techniniai reikalavimai užtikrintų saugos lygį, lygiavertį tam lygiui, kurio reikalaujama išduodant peržiūrėtos Konvencijos dėl laivybos Reino upe 22 straipsnyje nurodytą sertifikatą, būtina greitai padaryti tuos pakeitimus.

               (6)

               Turėtų būti patvirtintos priemonės, būtinos Direktyvai 2006/87/EB įgyvendinti laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (3).

               (7)

               Visų pirma Komisija turėtų būti įgaliota suteikti įgaliojimus nustatyti tvarką, pagal kurią galėtų būti iš dalies keičiami Direktyvos 2006/87/EB prieduose išdėstyti bendrieji techniniai reikalavimai ir administracinė tvarka. Kadangi šios priemonės yra bendro pobūdžio ir yra skirtos iš dalies pakeisti neesmines Direktyvos 2006/87/EB nuostatas, jos turi būti patvirtintos taikant Sprendimo 1999/468/EB 5a straipsnyje numatytą reguliavimo procedūrą su tikrinimu.

               (8)

               Įprastai reguliavimo procedūrai su tikrinimu taikomas laikotarpis tokiai priemonei, iš dalies keičiančiai Direktyvos 2006/87/EB priedus, priimti dėl veiksmingumo turėtų būti sutrumpintas

               (9)

               Dėl skubos priežasčių būtina taikyti Sprendimo 1999/468/EB 5a straipsnio 6 dalyje numatytą skubos procedūrą iš dalies keičiant Direktyvos 2006/87/EB priedus siekiant priderinti prie techninės pažangos ar pokyčių šioje srityje, atsirandančių dėl kitų tarptautinių organizacijų, visų pirma CCNR, darbo, bei priimant laikinuosius reikalavimus.

               (10)

               Todėl atitinkamai reikia iš dalies pakeisti Direktyvą 2006/87/EB,

         PRIĖMĖ ŠIĄ DIREKTYVĄ:
   1 straipsnis
   Direktyva 2006/87/EB iš dalies keičiama taip:

               1.

               19 straipsnis papildomas šiomis dalimis:
               „3.   Kai daroma nuoroda į šią dalį, taikomos Sprendimo 1999/468/EB 5a straipsnio 1–4 dalys ir 5 dalies b punktas bei 7 straipsnis, atsižvelgiant į jo 8 straipsnio nuostatas.
               Sprendimo 1999/468/EB 5a straipsnio 3 dalies c punkte ir 4 dalies b ir e punktuose minimi laikotarpiai yra atitinkamai dvidešimt viena diena, penkiolika dienų ir vienas mėnuo.
               4.   Kai daroma nuoroda į šią dalį, taikomos Sprendimo 1999/468/EB 5a straipsnio 1, 2, 4 ir 6 dalys bei 7 straipsnis, atsižvelgiant į jo 8 straipsnio nuostatas.“

               2.

               20 straipsnis pakeičiamas taip:
               „20 straipsnis
               Priedų patikslinimas ir rekomendacijos dėl laikinųjų sertifikatų
               1.   Pakeitimai, būtini šios direktyvos priedams priderinti prie technikos pažangos ar pokyčių šioje srityje, atsirandančių dėl kitų tarptautinių organizacijų, visų pirma dėl Laivybos Reino upe centrinės komisijos (toliau — CCNR), darbo, siekiant užtikrinti, kad abu 3 straipsnio 1 dalies a punkte nurodyti sertifikatai būtų išduodami atsižvelgiant į techninius reikalavimus, garantuojančius lygiavertį saugos lygį, arba kad būtų atsižvelgta į 5 straipsnyje nurodytus atvejus, priimami pagal 19 straipsnio 3 dalyje numatytą reguliavimo procedūrą su tikrinimu. Dėl neišvengiamų skubos priežasčių Komisija gali taikyti 19 straipsnio 4 dalyje nurodytą skubos procedūrą.
               Siekiant užtikrinti, kad laivybai Reino upe pripažįstamo Bendrijos vidaus vandenų laivybos sertifikato išdavimui techniniai reikalavimai užtikrintų saugos lygį, lygiavertį tam lygiui, kurio reikalaujama išduodant peržiūrėtos Konvencijos dėl laivybos Reino upe 22 straipsnyje nurodytą sertifikatą, tie pakeitimai turi būti daromi greitai.
               2.   Nepaisant 1 dalies nuostatų, Komisija priima 5 straipsnio 2 dalyje nurodytus patvirtinimus, laikydamasi 19 straipsnio 2 dalyje nurodytos procedūros.
               3.   Komisija priima sprendimus dėl Komiteto rekomendacijų dėl laikinųjų Bendrijos vidaus vandenų laivybos sertifikatų išdavimo pagal II priedo 2.19 punktą.“

               3.

               II priedas iš dalies keičiamas taip:

                           1.

                           1.06 punktas pakeičiamas taip:
                           „1.06
                           Laikinieji reikalavimai
                           Laikinieji reikalavimai, kuriais siekiama iš dalies pakeisti neesmines šios direktyvos nuostatas ją papildant, gali būti priimti pagal šios direktyvos 19 straipsnio 4 dalyje numatytą reguliavimo procedūrą su tikrinimu, kai tai skubiai būtina vidaus vandenų kelių transportui suderinti su technikos pažanga, numatyti nuo šios direktyvos nuostatų leidžiančias nukrypti nuostatas arba, kad būtų galima atlikti bandymus. Reikalavimai yra skelbiami ir galioja ne ilgiau kaip trejus metus. Visose valstybėse narėse jie įsigalioja vienu metu ir panaikinami vienodomis sąlygomis.“

                           2.

                           10. 03a punkto 5 papunktis pakeičiamas taip:
                           „5.   Sistemos, išpurškiančios mažiau vandens, turi turėti tipo patvirtinimą pagal TJO rezoliuciją A 800(19) arba turi turėti kitą pripažintą standartą. Tokie pripažinimai, jei numatoma pakeisti neesmines šios direktyvos nuostatas, tvirtinami pagal šios direktyvos 19 straipsnio 3 dalyje numatytą reguliavimo procedūrą su tikrinimu. Tipo patvirtinimą atlieka patvirtinta klasifikacinė bendrovė arba akredituota bandymų institucija. Akredituota bandymų institucija laikosi Europos darniųjų bandymų laboratorijų eksploatacijos standartų (EN ISO/IEC 17025: 2000).“

                           3.

                           10. 03b punkto 1 papunktis pakeičiama taip:
                           „1.   Gesinamosios medžiagos
                           Mašinų skyriams, katilinėms ir siurblinėms apsaugoti stacionariose gaisro gesinimo sistemose gali būti naudojamos šios gesinamosios medžiagos:

                                       a)

                                       CO2 (anglies dioksidas);

                                       b)

                                       HFC 227ea (heptafluoropropanas);

                                       c)

                                       IG-541 (52 % azoto, 40 % argono, 8 % anglies dioksido).

                                 Leidimai naudoti kitas gesinamąsias medžiagas, jei tokiais leidimais siekiama pakeisti neesmines šios direktyvos nuostatas, išduodami pagal šios direktyvos 19 straipsnio 3 dalyje nurodytą reguliavimo procedūrą su tikrinimu.“

         2 straipsnis
   1.   Valstybės narės, kurios turi vidaus vandenų kelius, nurodytus Direktyvos 2006/87/EB 1 straipsnio 1 dalyje, priima įstatymus ir kitus teisės aktus, kurie, įsigalioję iki 2008 m. gruodžio 30 d., įgyvendina šią direktyvą. Apie tai jos praneša Komisijai.
   Valstybės narės, tvirtindamos šias priemones, daro jose nuorodą į šią direktyvą, arba tokia nuoroda daroma jas oficialiai paskelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus. Komisija apie tai praneša kitoms valstybėms narėms.
   3 straipsnis
   Ši direktyva įsigalioja jo paskelbimo Europos Sąjungos oficialiajame leidinyje dieną.
   4 straipsnis
   Ši direktyva skirta valstybėms narėms, turinčioms tokius vidaus vandenų kelius, kaip nurodyta Direktyvos 2006/87/EB 1 straipsnio dalyje.

      Priimta Briuselyje, 2006 m. gruodžio 18 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         J.-E. ENESTAM

      (1)  2006 m. lapkričio 30 d. Europos Parlamento nuomonė (dar nepaskelbta Oficialiajame leidinyje) ir 2006 m. gruodžio 18 d. Tarybos sprendimas.

      (2)  Žr. šio Oficialiojo leidinio p. 1.

      (3)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).


title: 2011 m. kovo 7 d. Komisijos direktyva 2011/30/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga fenbutatino oksidas, ir iš dalies keičiamas Komisijos sprendimas 2008/934/EB  Tekstas svarbus EEE

text:
8.3.2011

               LT

               Europos Sąjungos oficialusis leidinys

               L 61/14

         KOMISIJOS DIREKTYVA 2011/30/ES
   2011 m. kovo 7 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga fenbutatino oksidas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra fenbutatino oksidas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo fenbutatino oksidas neįtrauktas į Direktyvos 91/414/EEB I priedą.

               (3)

               Vadovaudamasis Direktyvos 91/414/EEB 6 straipsnio 2 dalimi pirminis pranešėjas (toliau – pareiškėjas) pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimu įprasta ir skubos tvarka (5), 14–19 straipsniuose.

               (4)

               Paraiška pateikta Belgijai, kuri Reglamentu (EB) Nr. 451/2000 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pačios, kokios nustatytos Sprendimu 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Belgija įvertino pareiškėjo pateiktus papildomus duomenis ir parengė papildomą ataskaitą. 2009 m. gruodžio 1 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba pateikė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugpjūčio 23 d. Tarnyba Komisijai pateikė išvadas dėl fenbutatino oksido (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2011 m. sausio 28 d. pateikė kaip Komisijos fenbutatino oksido peržiūros ataskaitą.

               (6)

               Po įvairių tyrimų nustatyta, kad augalų apsaugos produktai, kurių sudėtyje yra fenbutatino oksido, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl fenbutatino oksidą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų daugiau informacijos, kuria patvirtinamos rizikos vertinimo išvados, pagrįstos naujausiomis mokslo žiniomis, susijusiomis su atitinkama priemaiša bis[hidroksibis(2-metil-2-fenilpropil)tin]oksidu (SD 31723). Minėta informacija turėtų būti susijusi su: genotoksikologine rizika, ekotoksikologiniu aspektu, taip pat spektrais, priemaišos laikymo stabilumu ir augalų apsaugo produktų analizės metodais.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra fenbutatino oksido, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB fenbutatino oksidas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie fenbutatino oksidą to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie fenbutatino oksidą išbraukiama.
   3 straipsnis
   Valstybės narės ne vėliau kaip iki 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos fenbutatino oksido, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su fenbutatino oksidu, išskyrus įrašo B dalyje apibrėžtus su šia veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su fenbutatino oksidu, įvertina kiekvieną registruotą augalų apsaugos produktą, kurio sudėtyje fenbutatino oksidas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies pakeičia arba panaikina produkto, kurio sudėtyje fenbutatino oksidas yra vienintelė veiklioji medžiaga, registraciją; arba

               b)

               jei būtina, iš dalies pakeičia arba panaikina produkto, kurio sudėtyje fenbutatino oksidas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. kovo 7 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido fenbutatino oksido keliamos rizikos vertinimo“. EMST leidinys, 2010 m.; 8(9):1711. [73 p.]. doi:10.2903/j.efsa.2010.1711. Pateikta www.efsa.europa.eu

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „338

                     Fenbutatino oksidas
                     CAS Nr. 13356–08–6

                     CIPAC Nr. 359

                     bis[tris(2-metil-2-fenilpropil)-tin]oksidas

                     ≥ 970 g/kg
                     Priemaišos:
                     bis[hidroksibis(2-metil-2-fenilpropil)-tin]oksidas (SD 31723): ne daugiau kaip 3g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip akaricidą šiltnamiuose.
                     B   DALIS
                     Įgyvendinant VI priede numatytus vienodus principus, atsižvelgiama į fenbutatino oksido peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. sausio 28 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti:

                                 —

                                 Techninei priemaišos sudėties specifikacijai;

                                 —

                                 Likučių koncentracijai mažų rūšių pomidoruose (vyšniniuose pomidoruose);

                                 —

                                 Operatoriaus saugai. Naudojimo sąlygose turi būti nurodyta naudoti tinkamas asmens apsaugos priemones, jei būtina;

                                 —

                                 Vandens organizmams kylančiai rizikai.

                           Prireikus registracijos sąlygose turi būti numatytos rizikos mažinimo priemonės.
                     Susijusios valstybės narės prašo pateikti informacijos, kuria patvirtinamos rizikos vertinimo išvados, pagrįstos naujausiomis mokslo žiniomis, susijusiomis su priemaiša SD 31723. Minėta informacija yra susijusi su:

                                 a)

                                 genotoksikologine rizika;

                                 b)

                                 ekotoksikologiniu aspektu;

                                 c)

                                 spektrais, laikymo stabilumu ir preparatų analizės metodais.

                           Susijusios valstybės narės užtikrina, kad pareiškėjas šią patvirtinamąją informaciją pateiktų Komisijai iki 2013 m. gegužės 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje


title: 2004 m. gruodžio 13 d. Komisijos direktyva 2004/112/EB, derinanti su technikos pažanga Tarybos direktyvą 95/50/EB dėl pavojingų krovinių vežimo keliais vienodų tikrinimo procedūrųTekstas svarbus EEE

text:
14.12.2004

               LT

               Europos Sąjungos oficialusis leidinys

               L 367/23

         KOMISIJOS DIREKTYVA 2004/112/EB
   2004 m. gruodžio 13 d.
   derinanti su technikos pažanga Tarybos direktyvą 95/50/EB dėl pavojingų krovinių vežimo keliais vienodų tikrinimo procedūrų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama 1995 m. spalio 6 d. Tarybos direktyvą 95/50/EB dėl pavojingų krovinių vežimo keliais vienodų tikrinimo procedūrų (1), ypač į jos 9a straipsnį,
   kadangi:

               (1)

               1994 m. lapkričio 21 d. Tarybos direktyva 94/55/EB dėl valstybių narių teisės aktų, susijusių su pavojingų krovinių vežimu keliais, suderinimo (2) nustato vienodas pavojingų krovinių vežimo Bendrijoje taisykles.

               (2)

               Direktyvos 95/50/EB priedai yra susiję su Direktyvos 94/55/EB priedais. Direktyvos 94/55/EB priedų suderinimas su mokslo ir technikos pažanga gali turėti įtakos Direktyvos 95/50/EB priedams.

               (3)

               Siekiant atsižvelgti į 2003 m. balandžio 7 d. Komisijos direktyvą 2003/28/EB, ketvirtąjį kartą derinančią su technikos pažanga Tarybos direktyvą 94/55/EB dėl valstybių narių teisės aktų, susijusių su pavojingų krovinių vežimu keliais, suderinimo, reikėtų iš dalies pakeisti Direktyvos 95/50/EB priedus.

               (4)

               Šioje direktyvoje numatytos priemonės atitinka pagal Direktyvą 94/55/EB įsteigto Pavojingų krovinių vežimo komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 95/50/EB iš dalies keičiama taip:
   I, II ir III priedus pakeičia šios direktyvos I, II ir III priedai.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip po vienerių metų po šios direktyvos paskelbimo, įgyvendina šią direktyvą. Valstybės narės nedelsdamos pateikia Komisijai šių nuostatų tekstą ir šių nuostatų bei šios direktyvos koreliacijos lentelę.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2004 m. gruodžio 13 d.

            Komisijos vardu

         Jacques BARROT

            Komisijos narys

      (1)  OL L 249, 1995 10 17, p. 35. Direktyva su pakeitimais, padarytais Europos Parlamento ir Tarybos direktyva 2001/26/EB (OL L 168, 2001 6 23, p. 23).

      (2)  OL L 319, 1994 12 12, p. 7. Direktyva su paskutiniais pakeitimais, padarytais Komisijos direktyva 2003/28/EB (OL L 90, 2003 4 8, p. 45).
   I PRIEDAS

   II PRIEDAS
   PAŽEIDIMAI
   Šioje direktyvoje pateikiamas neišsamus sąrašas, kuriame pagal tris rizikos kategorijas (didžiausios rizikos kategorija yra I kategorija) yra sugrupuoti pažeidimais laikomi atvejai.
   Atitinkamą rizikos kategoriją savo nuožiūra turi nustatyti patikrinimą kelyje atliekanti (-is) vykdymo užtikrinimo institucija (pareigūnas), atsižvelgdama (-as) į konkrečias aplinkybes.
   Į rizikos kategorijas neįtraukti pažeidimai klasifikuojami pagal kategorijų aprašymus.
   Jei vienam transporto vienetui nustatomi keli pažeidimai, ataskaitoje (šios direktyvos III priedas) pažymima tiktai didžiausios rizikos kategorija (kaip nurodyta šios direktyvos I priedo 39 punkte).
   1.   I rizikos kategorija
   Jei dėl atitinkamų ADR nuostatų nesilaikymo atsiranda didelė mirties, rimto asmens sužeidimo arba esminės žalos aplinkai rizika, dėl tokių pažeidimų paprastai imamasi skubių ir tinkamų taisomųjų priemonių, įskaitant transporto priemonės sustabdymą.
   Pažeidimais laikomi šie atvejai:

               1)

               pavojingi kroviniai neleidžiami vežti;

               2)

               pavojingų medžiagų tekėjimas;

               3)

               kroviniai vežami uždraustomis arba netinkamomis transporto priemonėmis;

               4)

               kroviniai vežami palaidai struktūriškai nepatvariame konteineryje;

               5)

               kroviniai vežami atitinkamo tinkamumo sertifikato neturinčia transporto priemone;

               6)

               transporto priemonė nebeatitinka patvirtintų standartų ir kelia tiesioginį pavojų (kitais atvejais priskiriama II rizikos kategorijai);

               7)

               naudojama nepatvirtinta pakuotė;

               8)

               pakuotė neatitinka taikomų pakavimo instrukcijų;

               9)

               nesilaikoma specialiųjų mišrios pakuotės nuostatų;

               10)

               nesilaikoma krovinio tvirtinimo ir sukrovimo taisyklių;

               11)

               nesilaikoma mišraus pakuočių pakrovimo taisyklių;

               12)

               nesilaikoma nuostatų dėl leistinų cisternų arba pakuočių užpildymo laipsnių;

               13)

               nesilaikoma nuostatų, ribojančių vieno transporto vieneto gabenamus kiekius;

               14)

               pavojingi kroviniai vežami be jokios nuorodos į jų gabenimą (pvz., dokumentų, atitinkamo pakuočių žymėjimo ir ženklinimo, transporto priemonės pavojaus identifikavimo ir žymėjimo ir t. t.);

               15)

               kroviniai vežami be transporto priemonės pavojaus identifikavimo ženklų ir žymių;

               16)

               nepateikiama su vežama medžiaga susijusi informacija, kuri leistų nustatyti I rizikos kategorijos pažeidimą (pvz., JT numeris, deramas vežimo pavadinimas, pakuotės grupė ir t. t.);

               17)

               vairuotojas neturi galiojančio profesinio pasirengimo pažymėjimo;

               18)

               kyla gaisras arba naudojamas neapsaugotas apšvietimas;

               19)

               nesilaikoma draudimo rūkyti.

         2.   II rizikos kategorija
   Kai dėl atitinkamų ADR nuostatų nesilaikymo atsiranda asmens sužeidimo arba žalos aplinkai rizika, dėl tokių pažeidimų paprastai imamasi atitinkamų taisomųjų priemonių, įskaitant, jei įmanoma ir reikia, taisomuosius veiksmus kontrolės vietoje, kurie vėliausiai įgyvendinami užbaigus krovinio vežimą.
   Pažeidimais laikomi šie atvejai:

               1)

               transporto vienetą sudaro daugiau kaip viena priekaba/puspriekabė;

               2)

               transporto priemonė nebeatitinka patvirtintų standartų, tačiau nekelia tiesioginio pavojaus;

               3)

               transporto priemonėje nėra reikalaujamų veikiančių gesintuvų; gesintuvas gali būti pripažintas veikiančiu, jeigu ant jo nėra tik numatytos plombos ir (arba) nurodytos galiojimo datos; tačiau ši nuostata netaikoma, jei yra matoma, kad gesintuvas nėra veikiantis, pvz., gesintuvo manometro parodymas yra 0;

               4)

               transporto priemonėje nėra ADR arba raštiškose instrukcijose nurodytos įrangos;

               5)

               nesilaikoma pakuočių, IBC konteinerių arba didžiųjų pakuočių bandymo ir patikrinimo datų ir šių pakuočių panaudojimo laikotarpių;

               6)

               vežami paketai su pažeista pakuote, IBC konteineriais arba didžiosiomis pakuotėmis arba pažeistos neišvalytos tuščios pakuotės;

               7)

               supakuotos prekės vežamos struktūriškai nepatvariame konteineryje;

               8)

               cisternos/konteinerinės cisternos (įskaitant tuščias ir neišvalytas) netinkamai uždarytos;

               9)

               vežama mišri pakuotė, kurios išorinis įpakavimas nėra tinkamai paruoštas;

               10)

               netinkamas ženklinimas, žymėjimas arba pavojaus identifikavimas;

               11)

               nėra ADR atitinkančių raštiškų instrukcijų arba raštiškos instrukcijos neatitinka vežamo krovinio;

               12)

               transporto priemonė netinkamai prižiūrima arba paliekama stovėjimo vietoje.

         3.   III rizikos kategorija
   Kai dėl atitinkamų ADR nuostatų nesilaikymo atsiranda nedidelė asmens sužeidimo arba žalos aplinkai rizika, o atitinkamų taisomųjų priemonių nebūtina imtis vežimo metu, nes neatitikimus galima sureguliuoti įmonėje vėliau.
   Nuostatų nesilaikymu laikomi šie atvejai:

               1)

               pavojų identifikuojančių ženklų arba žymų dydis, arba raidžių, skaičių ar simbolių dydis ant pavojų identifikuojančių ženklų arba žymų neatitinka nuostatų;

               2)

               transporto dokumentuose nėra kitos negu I rizikos kategorijos 16 punkte numatytos informacijos;

               3)

               transporto priemonėje nėra vairuotojo profesinio pasirengimo pažymėjimo, tačiau esama įrodymų, kad vairuotojas jį turi.

         III PRIEDAS
   STANDARTINĖS ATASKAITOS APIE PAŽEIDIMUS IR NUOBAUDAS, KURI TURI BŪTI IŠSIŲSTA KOMISIJAI, FORMOS PAVYZDYS


title: 1993 m. liepos 2 d. Komisijos direktyva 93/61/EEB, pateikianti sąlygų, kurias turi atitikti daržovių dauginamoji ir sodinamoji medžiaga, išskyrus sėklą, remiantis Tarybos direktyva 92/33/EEB, sąrašą

text:
Svarbus teisinis pranešimas

|

31993L0061

Oficialusis leidinys L 250 , 07/10/1993 p. 0019 - 0028 specialusis leidimas suomių kalba: skyrius 3 tomas 52 p. 0248  specialusis leidimas švedų kalba: skyrius 3 tomas 52 p. 0248

		Komisijos direktyva 93/61/EEB1993 m. liepos 2 d.pateikianti sąlygų, kurias turi atitikti daržovių dauginamoji ir sodinamoji medžiaga, išskyrus sėklą, remiantis Tarybos direktyva 92/33/EEB, sąrašąEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1992 m. balandžio 28 d. Tarybos direktyvą 92/33/EEB dėl prekybos daržovių dauginamąja ir sodinamąja medžiaga, išskyrus sėklą [1], ypač į jos 4 straipsnį,kadangi, taikant šios direktyvos nuostatas, tikslinga atsižvelgti į įvairių medžiagų auginimo ciklus;kadangi šioje direktyvoje išdėstytas sąlygas galima laikyti minimaliais standartais, priimtinais šiame etape, atsižvelgiant į dabartines gamybos sąlygas Bendrijoje; kadangi jos bus laipsniškai tobulinamos ir taisomos, siekiant geros kokybės standartų;kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnis1. Šia direktyva sudaromas Direktyvos 92/33/EEB 4 straipsnyje minimas sąlygų sąrašas ir nustatomi ženklinimo etiketėmis reikalavimai, kaip minima tos direktyvos 11 straipsnyje.2. Sąlygų sąrašas taikomas augantiems augalams ir daržovių dauginamajai medžiagai (įskaitant įskiepius) bei iš jų išvestai visų genčių ir rūšių, minimų Direktyvos 92/33/EEB II priede, sodinamajai medžiagai, taip pat kitų genčių ir rūšių, minimų tos direktyvos 4 straipsnyje, įskiepiams, nepriklausomai nuo taikomos dauginimo sistemos. Toliau visi aukščiau išvardyti dalykai bendrai vadinami "medžiaga".3. Šios direktyvos nuostatos taikomos laipsniškai, atsižvelgiant į 2 dalyje minimos medžiagos auginimo ciklus.2 straipsnisMedžiaga, kur tikslinga, atitinka Tarybos direktyvoje 77/93/EEB [2] išdėstytus augalų sveikatos reikalavimus.3 straipsnis1. Nepažeidžiant 2 straipsnio nuostatų, bent jau atliekant vizualią apžiūrą, medžiaga turi būti neužkrėsta kenksmingais organizmais ir ligomis, kurios blogina medžiagos kokybę, turėti ligų požymių ar simptomų, nuo kurių nukenčia daržovių dauginamosios bei sodinamosios medžiagos naudingumas, ypač tų, kurie išvardyti šio dokumento priede ir kenkia konkrečiai genčiai ar rūšiai.2. Bet kokia medžiaga, kurioje augimo tarpsniu pastebimi aiškūs 1 dalyje minimų kenksmingų organizmų ar ligų požymiai ar simptomai, nedelsiant tinkamai apdorojama, arba, jeigu tikslinga, pašalinama.3. Jeigu tai yra askaloninių arba paprastųjų česnakų svogūnėliai, taip pat laikomasi tokių reikalavimų: dauginamoji medžiaga turi būti tiesiogiai išvesta iš medžiagos, kuri augalų augimo metu buvo patikrinta ir kurioje iš esmės nebuvo aptikta jokių šio straipsnio 1 dalyje minimų ir ypač priede išvardytų kenksmingų organizmų ir ligų arba jų požymių.4 straipsnisMedžiagos tapatumas ir grynumas yra būdingas konkrečiai genčiai ar rūšiai. Medžiaga turi būti tapačios ir grynos veislės.5 straipsnis1. Medžiaga iš esmės neturi jokių defektų, kurie galėtų pakenkti jos, kaip dauginamosios ar sodinamosios medžiagos, kokybei.2. Atsižvelgiant į daržovių dauginamosios ar sodinamosios medžiagos naudingumą, jos gyvybingumas ir dydis yra pakankamas. Be to, užtikrinamas tinkamas šaknų, stiebų ir lapų balansas.6 straipsnis1. Direktyvos 92/33/EEB 11 straipsnyje minimas tiekėjo dokumentas yra iš tinkamos medžiagos, kuri anksčiau nebuvo panaudota, ir išspausdintas mažiausiai viena iš oficialiųjų Bendrijos kalbų. Jame yra pateikiama tokia informacija:i) nuoroda "EEB kokybė";ii) EEB valstybės narės kodo nuoroda;iii) oficialios atsakingosios institucijos arba jos skiriamojo kodo nuoroda;iv) registracijos ar akreditacijos numeris;v) tiekėjo pavardė ar pavadinimas;vi) individualus serijos, savaitės ar siuntos numeris;vii) tiekėjo dokumento išdavimo data;viii) sėklos siuntos numeris, jeigu tai yra jauni augalai, išauginti tiesiai iš sėklos, kuria prekiaujama laikantis Tarybos direktyvos 70/458/EEB [3]. Kitu atveju šis informacinis numeris pateikiamas atsakingajai oficialiai institucijai pareikalavus;ix) įprastas pavadinimas arba botaninis pavadinimas, jeigu prie medžiagos yra pridėtas augalo pasas, laikantis Komisijos direktyvos 92/105/EEB [4] reikalavimų;x) veislės pavadinimas. Jeigu tai įskiepis, veislės pavadinimas arba jos apibūdinimas;xi) kiekis;xii) jeigu medžiaga importuojama iš trečiųjų šalių, laikantis Direktyvos 92/33/EEB 16 straipsnio 2 dalies, nurodoma šalis, kurioje buvo nuimtas derlius.2. Jeigu medžiaga turi augalo pasą, laikantis Direktyvos 92/105/EEB, tiekėjui pageidaujant, jį gali atstoti 1 dalyje minėtas tiekėjo dokumentas. Be to, turi būti pateikta nuoroda "EEB kokybė" ir pagal Direktyvą 92/33/EEB nurodyta oficiali atsakingoji institucija, taip pat veislės pavadinimas. Jeigu medžiaga importuojama iš trečiųjų šalių, laikantis Direktyvos 92/33/EEB 16 straipsnio 2 dalies, turi taip pat būti nurodytas šalies, kurioje buvo nuimtas derlius, pavadinimas. Ši informacija gali būti tame pačiame dokumente kaip ir augalo pasas, tačiau turi būti aiškiai atskirta.7 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1993 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.8 straipsnisŠi direktyva skirta valstybėms narėms.Priimta Briuselyje, 1993 m. liepos 2 d.Komisijos varduRené SteichenKomisijos narys[1] OL L 157, 1992 6 10, p. 1.[2] OL L 26, 1977 1 31, p. 20.[3] OL L 225, 1970 10 12, p. 7.[4] OL L 4, 1993 1 8, p. 22.--------------------------------------------------PRIEDASGentis arba rūšis | Tam tikri kenksmingi organizmai ir ligos |—Allium ascalonicum | Vabzdžiai, erkės ir nematodai visais jų vystymosi tarpsniais Delia spp.Ditylenchus dipsaciThysanoptera, bet ypač Thrips tabaci |Grybai Botrytis spp.Peronospora destructorSclerotium cepivorum |Virusai ir į virusus panašūs organizmai Visi, bet ypač svogūnų geltonosios žemaūgės virusas |—Allium cepa | Vabzdžiai, erkės ir nematodai visais jų vystymosi tarpsniais Delia spp.Ditylenchus dipsaciMeloidogyne spp.Thysanoptera, bet ypač Thrips tabaci |Bakterijos Pseudomonas spp. |Grybai Botrytis spp.Fusarium oxysporum f. sp. cepaePeronospora destructorSclerotium cepivorum |Virusai ir į virusus panašūs organizmai Visi, bet ypač svogūnų geltonosios žemaūgės virusas |—Allium fistulosum | Vabzdžiai, erkės ir nematodai visais jų vystymosi tarpsniais Delia spp.Ditylenchus dipsaciThysanoptera, bet ypač Thrips tabaci |Grybai Sclerotium cepivorum |Virusai ir į virusus panašūs organizmai Visi |—Allium porrum | Vabzdžiai, erkės ir nematodai visais jų vystymosi tarpsniais Delia spp.Ditylenchus dipsaciThysanoptera |Bakterijos Pseudomonas spp. |Grybai Alternaria porriFusarium culmorumPhytophthora porriSclerotium cepivorum |Virusai ir į virusus panašūs organizmai Visi, bet ypač porų geltonasis juostuotasis virusas |—Allium sativum | Vabzdžiai, erkės ir nematodai visais jų vystymosi tarpsniais Aceria tulipaeDelia spp.Ditylenchus dipsaciThysanoptera |Bakterijos Pseudomonas fluorescens |Grybai Sclerotium cepivorum |Virusai ir į virusus panašūs organizmai Visi, bet ypač svogūnų geltonosios žemaūgės virusas |—Apium graveolens | Vabzdžiai, erkės ir nematodai visais jų vystymosi tarpsniais Acidia heracleiLygus spp.Psila rosaeThysanoptera, bet ypač Frankliniella occidentalis ir Thrips tabaci |Bakterijos Erwinia carotovora subsp. carotovoraPseudomonas syringae pv. apii |Grybai Fusarium oxysporum f. sp. apiiPhoma apiicolaPythium spp.Sclerotinia sclerotiorumSeptoria apiicola |Virusai ir į virusus panašūs organizmai Visi, bet ypač salierų ir agurkų mozaikos virusas |—Asparagus officinalis | Vabzdžiai, erkės ir nematodai visais jų vystymosi tarpsniais Brachyorynella asparagiHypopta caestrumPlatyparea poecyloptera |Grybai Fusarium spp.Rhizoctonia violacea |Virusai ir į virusus panašūs organizmai Visi |—Beta vulgaris | Vabzdžiai, erkės ir nematodai visais jų vystymosi tarpsniais Pegomyia betae |Grybai Phoma betae |Virusai ir į virusus panašūs organizmai Visi, bet ypač runkelių gyslų nekrotinio pageltimo virusas |—Brassica oleracea | Vabzdžiai, erkės ir nematodai visais jų vystymosi tarpsniais AleyrodidaeAphididaeHeterodera spp.Lepidoptera, bet ypač Pieris brassicaeThysanoptera, bet ypač Frankliniella occidentalis |Bakterijos Pseudomonas syringae pv. maculicolaXanthomonas campestris pv. campestris |Grybai Alternaria brassicaeMycosphaerella spp.Phoma lingamPlasmodiophora brassicaePythium spp.Rhizoctonia solani |Virusai ir į virusus panašūs organizmai Visi, bet ypač žiedinių kopūstų mozaikos virusas, tospovirusai ir ropių mozaikos virusas |—Brassica pekinensis | Vabzdžiai, erkės ir nematodai visais jų vystymosi tarpsniais AphididaeLepidoptera, bet ypač Pieris brassicae |Bakterijos Erwinia carotovoraXanthomonas campestris pv. campestris |Grybai Alternaria brassicaeBotrytis cinereaMycosphaerella spp.Phoma lingamPlasmodiophora brassicaeSclerotinia spp. |Virusai ir į virusus panašūs organizmai Visi, bet ypač tospovirusai |—Capsicum annuum | Vabzdžiai, erkės ir nematodai visais jų vystymosi tarpsniais AleyrodidaeLeptinotarsa decemlineataOstrinia nubilalisPhthorimaea operculellaTetranychidaeThysanoptera, bet ypač Frankliniella occidentalis |Grybai Leveillula tauricaPyrenochaeta lycopersiciPythium spp.Phytophthora capsiciVerticillium albo atrumVerticillium dahliae |Virusai ir į virusus panašūs organizmai Visi, bet ypač agurkų mozaikos virusas, pomidorų mozaikos virusas, pipirų margligės virusas ir tabako mozaikos virusas |—Cichorium endivia | Vabzdžiai, erkės ir nematodai visais jų vystymosi tarpsniais AphididaeThysanoptera, bet ypač Frankliniella occidentalis |Grybai Botrytis cinereaErysiphe cichoriacearumSclerotinia spp. |Virusai ir į virusus panašūs organizmai Visi, ypač runkelių silpno pageltimo virusas ir salotų mozaikos virusas |—Cichorium intybus | Vabzdžiai, erkės ir nematodai visais jų vystymosi tarpsniais AphididaeNapomyza cichoriiApion assimile |Bakterijos Erwinia carotovoraErwinia chrysanthemiPseudomonas marginalis |Grybai Phoma exiguaPhytophthora erythrosepticaPythium spp.Sclerothinia sclerotiorum |—Citrullus lanatus | Vabzdžiai, erkės ir nematodai visais jų vystymosi tarpsniais AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, bet ypač Frankliniella occidentalis |Grybai Colletotrichum lagenarium |Virusai ir į virusus panašūs organizmai Visi, bet ypač arbūzų mozaikos 2 virusas |—Cucumis melo | Vabzdžiai, erkės ir nematodai visais jų vystymosi tarpsniais AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, bet ypac Frankliniella occidentalis |Bakterijos Pseudomonas syringae pv. lachrymans |Grybai ColletotrichtumFusarium spp.Pythium spp.Sphaerotheca fuligineaVerticillium spp. |Virusai ir į virusus panašūs organizmai Visi, bet ypač agurkų žaliosios margligės virusas, agurkų mozaikos virusas ir moliūgų mozaikos virusas |—Cucumis sativus | Vabzdžiai, erkės ir nematodai visais jų vystymosi tarpsniais AleyrodidaeAphididaeDelia platuraMeloidogyne spp.Polyphagotarsonemus latusTetranychus spp.Thysanoptera, bet ypac Frankliniella occidentalis |Bakterijos Pseudomonas syringae pv. lachrymans |Grybai Fusarium spp.Phytophthora spp.Pseudoperonospora cubensisPythium spp.Rhizoctonia spp.Sphaerotheca fuligineaVerticillium spp. |Virusai ir į virusus panašūs organizmai Visi |—Cucumis maxima | Vabzdžiai, erkės ir nematodai visais jų vystymosi tarpsniais AleyrodidaeAphididaeDelia platuraMeloidogyne spp.Polyphagotarsonemus latusTetranychus spp. Thysanoptera, bet ypac Frankliniella occidentalis |Virusai ir į virusus panašūs organizmai Visi |—Cucurbita pepo | Vabzdžiai, erkės ir nematodai visais jų vystymosi tarpsniais AleyrodidaeAphididaeDelia platuraMeloidogyne spp.Polyphagotarsonemus latusTetranychus spp. Thysanoptera, bet ypac Frankliniella occidentalis |Bakterijos Pseudomonas syringae pv. lachrymans |Grybai Fusarium spp.SphaerothecaVerticillium spp. |Virusai ir į virusus panašūs organizmai Visi, bet ypač agurkų mozaikos virusas, moliūgų mozaikos virusas, cukinijų geltonosios mozaikos virusas ir tospovirusai |—Cynara cardunculus ir Cynara scolymus | Vabzdžiai, erkės ir nematodai visais jų vystymosi tarpsniais AleyrodidaeAphididaeThysanoptera |Grybai Bremia lactucaeLeveillula taurica f. sp. cynaraPythium spp.Rhizoctonia solaniSclerotium rolfsiiSclerotinia sclerotiorumVerticillium dahliae |Virusai ir į virusus panašūs organizmai Visi |—Foeniculum vulgare | Vabzdžiai, erkės ir nematodai visais jų vystymosi tarpsniais AleyrodidaeAphididaeThysanoptera |Bakterijos Erwinia carotovora subsp. carotovoraPseudomonas marginalis pv. marginalis |Grybai Cercospora foeniculiPhytophthora syringaeSclerotinia spp. |Virusai ir į virusus panašūs organizmai Salierų mozaikos virusas |—Lactuca sativa | Vabzdžiai, erkės ir nematodai visais jų vystymosi tarpsniais AphididaeMeloidogyne spp.Thysanoptera, bet ypac Frankliniella occidentalis |Grybai Botrytis cinereaBremia lactucaePhythium spp. |Virusai ir į virusus panašūs organizmai Visi, bet ypač salotų gyslų išryškėjimo virusas, salotų mozaikos virusas ir salotų žiedinė nekrozė |—Lycopersicon lycopersicum | Vabzdžiai, erkės ir nematodai visais jų vystymosi tarpsniais AphididaeAleyrodidaeHauptidia maroccanaMeloidogyne spp.Tetranychus spp.Thysanoptera, bet ypac Frankliniella occidentalisVasates lycopersici |Bakterijos Pseudomonas syringae pv. tomato |Grybai Alternaria solaniCladosporum fulvumColletotrichum coccoidesDidymella lycopersiciFusarium oxysporumLeveillula tauricaPhytophthora nicotianaePyrenochaeta lycopersiciPythium spp.Rhizoctonia solaniSclerotinia sclerotiorumVerticillium spp. |Virusai ir į virusus panašūs organizmai Visi, bet ypač agurkų mozaikos virusas, X bulvių virusas, Y bulvių virusas, tabako mozaikos virusas, pomidorų mozaikos virusas ir pomidorų lapų geltonosios garbanės virusas |—Rheum spp. | Bakterijos Agrobacterium tumefaciensErwinia rhapontici |Grybai Armillariella melleaVerticillium spp. |Virusai ir į virusus panašūs organizmai Visi, bet ypač vaistučio mozaikos virusas ir ropių mozaikos virusas |—Solanum melongena | Vabzdžiai, erkės ir nematodai visais jų vystymosi tarpsniais AleyrodidaeAphididaeHemitarsonemus latusLeptinotarsa decemlineataMeloidogyne spp.TetranychidaeThysanoptera, bet ypač Frankliniella occidentalis |Grybai Fusarium spp.Leveillula taurica f. sp. cynaraRhizoctonia solaniPythium spp.Sclerotinia sclerotiorumVerticillium spp. |Virusai ir į virusus panašūs organizmai Visi, bet ypač agurkų mozaikos virusas, baklažanų mozaikos virusas, Y bulvių virusas ir tabako mozaikos virusas |--------------------------------------------------


title: 2007 m. gegužės 31 d. Komisijos direktyva 2007/31/EB, iš dalies keičianti Tarybos direktyvą 91/414/EEB dėl veikliosios medžiagos fostiazato naudojimo išplėtimo (Tekstas svarbus EEE)

text:
1.6.2007

               LT

               Europos Sąjungos oficialusis leidinys

               L 140/44

      KOMISIJOS DIREKTYVA 2007/31/EB
   2007 m. gegužės 31 d.
   iš dalies keičianti Tarybos direktyvą 91/414/EEB dėl veikliosios medžiagos fostiazato naudojimo išplėtimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:

               (1)

               Į Direktyvos 91/414/EEB I priedą veiklioji medžiaga fostiazatas buvo įtraukta Komisijos direktyva 2003/84/EB (2).

               (2)

               Teikdamas paraišką dėl fostiazato įtraukimo, jo gamintojas ISK Biosciences Europe S.A. pateikė naudojimo naikinant nematodus duomenis, kurie patvirtino bendrą išvadą, kad galima tikėtis, jog augalų apsaugos produktai, kurių sudėtyje yra fostiazato, atitinka Direktyvos 91/414/EEB 5 straipsnio 1 dalies a ir b punktuose nustatytus saugos reikalavimus. Todėl fostiazatas į tos direktyvos I priedą buvo įtrauktas taikant specialias nuostatas, pagal kurias valstybės narės gali išduoti leidimus jį naudoti tik kaip nematicidą.

               (3)

               Be to, kadangi tam tikrais atvejais fostiazatas yra naudojamas žemės ūkyje nematodams naikinti, pranešėjas pateikė paraišką iš dalies pakeisti tas konkrečias sąlygas, kad jį būtų galima naudoti ir vabzdžiams naikinti. Tokiam naudojimo išplėtimui pagrįsti pranešėjas pateikė papildomos informacijos.

               (4)

               Nyderlandai ir Jungtinė Karalystė įvertino kompanijos pateiktą informaciją ir duomenis. 2006 m., atitinkamai gegužės ir lapkričio mėnesiais, šios valstybės narės pranešė Komisijai priėjusiosios prie išvados, kad dėl prašymo išplėsti naudojimą nekils jokio papildomo pavojaus be to, į kurį jau buvo atsižvelgta Direktyvos 91/414/EEB I priede numatytose specialiose fostiazatui taikomose nuostatose ir Komisijos pateiktoje šios medžiagos peržiūros ataskaitoje. Tai ypač tinka šiam atvejui, kadangi išplėtimas susijęs tik su naikinamais organizmais, bet ne su taikymo parametrais, kaip išdėstyta Direktyvos 91/414/EEB I priedo specialiose nuostatose.

               (5)

               Todėl yra tikslinga pakeisti fostiazatui taikomas nuostatas.

               (6)

               Todėl atitinkamai reikia iš dalies pakeisti Direktyvą 91/414/EEB.

               (7)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip 2007 m. rugsėjo 1 d. priima ir paskelbia įstatymus bei kitus teisės aktus, kuriais įgyvendinama ši direktyva. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikmenų lentelę.
   Jos šias nuostatas taiko nuo 2007 m. rugsėjo 2 d.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2007 m. gegužės 31 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/25/EB (OL L 106, 2007 4 24, p. 34).

      (2)  OL L 247, 2003 9 30, p. 20. Direktyva su pakeitimais, padarytais Direktyva 2004/64/EB (OL L 125, 2004 4 28, p. 42).

      PRIEDAS
      Direktyvos 91/414/EEB I priedo 69 eilutė pakeičiama taip:

                     „69

                     Fostiazatas
                     CAS Nr. 98886-44-3
                     CIPAC Nr. 585

                     (RS)-S-antr-butil-O-etil-2-okso-1,3-tiazolidin-3-ilfosfonotioatas

                     930 g/kg

                     2004 m. sausio 1 d.

                     2013 m. gruodžio 31 d.

                     Galima leisti naudoti tik kaip insekticidą arba nematicidą.
                     Siekiant įgyvendinti VI priede nustatytus vienodus principus, atsižvelgiama į fostiazato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2003 m. liepos 4 d., išvadas, ypač į jos I ir II priedėlius. Atlikdamos šį bendrą įvertinimą, valstybės narės:

                                 —

                                 ypatingą dėmesį turėtų skirti požeminio vandens apsaugai, kai veiklioji medžiaga yra naudojama regionuose, kuriuose yra pažeidžiamo dirvožemio ir (arba) klimato sąlygos;

                                 —

                                 ypatingą dėmesį turėtų skirti paukščių ir laukinių žinduolių apsaugai, ypač jei medžiaga naudojama augimo sezonu;

                                 —

                                 ypatingą dėmesį turėtų skirti netikslinių dirvožemio organizmų apsaugai.

                           Jei reikia, turėtų būti taikomos riziką mažinančios priemonės. Siekiant sumažinti galimą riziką mažiesiems paukščiams, produktų leidimų išdavimo sąlygose turi būti reikalaujama pasiekti labai didelį granulių įterpimo į dirvožemį lygį.
                     Pagal 13 straipsnio 5 dalį valstybės narės praneša Komisijai pramoniniu būdu pagamintos techninės medžiagos specifikaciją.“